Diari Oficial de la Generalitat Valenciana


Sumari del DOGV 9473, del 18-11-2022 (2022/10601)

Informe ambiental i territorial estratègic de la modificació del Pla especial d'infraestructures elèctriques en les àrees del Llombo i Germanies de sòl urbà residencial.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10861


Organisme emissor
:   Ajuntament d'Ontinyent

Tipus de document
:   Anunci

Informe ambiental i territorial estratègic de la modificació del Pla especial d'infraestructures elèctriques en les àrees del Llombo i Germanies de sòl urbà residencial. [2022/10412]  
De conformitat amb l'article 51.8 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació del Pla especial d'infraestructures elèctriques en les àrees del Llombo i Germanies de sòl urbà residencial d'Ontinyent, emés en sentit favorable per l'Ajuntament d'Ontinyent mitjançant Decret d'Alcaldia número 3461/2022 de data 26 d'octubre, del tenor literal següent:  
  
  
«Aprovació informe ambiental i territorial estratègic de la modificació del Pla Especial d'Infraestructures elèctriques en les àrees del Llombo i Germanies de sòl urbà residencial d'Ontinyent.  
Amb data 24 d'octubre del 2022 s'ha emés informe per l'enginyera municipal de Medi Ambient i el TAG de Medi Ambient, en el si de l'expedient d'avaluació ambiental i territorial estratègica de la modificació del Pla especial d'infraestructures elèctriques en les àrees del Llombo i Germanies de sòl urbà residencial d'Ontinyent, en el sentit següent:  
  
  
«Antecedents  
En data 21 de juliol de 2016 es disposa que el Departament de Medi Ambient assumisca la instrucció i tramitació dels procediments d'avaluació ambiental i territorial estratègica quan l'òrgan ambiental siga municipal, de conformitat amb el que estableix l'article 48.c de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El 2 de març es comunica al departament de Medi Ambient que com a òrgan ambiental i territorial competent procedisca a donar tràmit a l'avaluació ambiental i territorial estratègica del document.  
El 13 de juny del 2022 la regidora delegada de l'Àrea de Política Econòmica, Sostenibilitat i Projectes Europeus acorda que s'inicie el procediment d'avaluació ambiental modificació del Pla especial d'infraestructura elèctrica àrees Llombo-Germanies.  
  
Consideracions jurídiques  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Òrgan ambiental municipal  
L'article 49 del TRLOTUP estableix que l'òrgan ambiental i territorial serà autonòmic amb caràcter general, excepte els supòsits de l'apartat 2, en els quals serà l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
La modificació plantejada es troba en el supòsit de l'apartat 2 de l'article 49.2 del TRLOTUP, motiu pel qual l'òrgan ambiental i territorial és el propi Ajuntament.  
Com que la TRLOTUP no concreta en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència correspondria a l'alcalde president.  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005  
  
Documentació presentada  
La documentació objecte del present informe està integrada pel document per a l'avaluació ambiental territorial i estratègica. Compren el contingut mínim establert a l'article 52 del TRLOTUP:  
  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar qualsevol efecte negatiu important en el medi ambient i en el territori, que es derive de l'aplicació del pla, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
  
Informes emesos.  
Atés que s'ha considerat que la modificació plantejada no afecta altres administracions públiques, no obstant són com serveis municipals afectats per la modificació els següents:  
- Oficina Tècnica  
- Promoció Econòmica.  
L'arquitecte municipal ha emés informe de data 7 de juliol, que conclou que les modificacions del planejament no produeixen efectes significatius sobre el medi ambient i el territori, motiu pel qual, de conformitat amb l'article 53.2.b del TRLOTUP correspon la tramitació del procediment simplificat d'avaluació ambiental i territorial estratègica.  
  
La tècnica de Promoció Econòmica ha informat que la proposta repercutirà en un increment de l'activitat econòmica vinculada al sector de la construcció o obra civil, amb el consegüent impacte sobre l'ocupació i el desenvolupament econòmic, considerant que no existeix cap inconvenient per a la tramitació de la modificació.  
  
Objecte i justificació  
L'objectiu general de la present modificació és adaptar les infraestructures elèctriques a les necessitats reals del desenvolupament urbà previst per als propers anys, introduint canvis puntuals que afecten la definició tècnica de les instal·lacions necessàries per a la connexió elèctrica exterior de diverses unitats de execució en sòl residencial en desenvolupament, situades a les zones del Llombo-Almaig i Germanies, definint-ne les condicions d'implantació, l'avaluació inicial dels costos previsibles, la programació orientativa dels treballs i la distribució dels costos generats.  
Són unitats d'execució per a les quals s'han plantejat iniciatives efectives de programació. El Pla Especial desenvolupava les previsions del model més expansiu proposat pel Pla General, aprovat l'any 2006 quan apareixien les iniciatives més ambicioses de creixement urbà, just abans de la recessió derivada de la crisi immobiliària i financera. Quinze anys després, l'evolució de les condicions de les transformacions urbanes i la pròpia realitat actual han permès constatar la inadequació d'aquelles propostes respecte a les necessitats efectives i la viabilitat de les previsions futures, fent necessària una redistribució de la infraestructura elèctrica a les unitats d'execució integrades al sòl urbà.  
  
L'àmbit de la modificació sobre el qual es planteja una reordenació de les infraestructures elèctriques establertes pel vigent Pla especial és el següent:  
a) Actuacions en fase actual de desenvolupament, per a les quals s'han de determinar de manera concreta les seves condicions:  
- Unitat d'Execució Llombo 1a.  
- Unitat d'Execució Llombo 1b.  
- Unitat d'Execució Germanies 2.1.  
b) Actuacions previsibles a mitjà termini, en les quals ja es van iniciar anteriorment expedients de programació i per a les quals s'estableix un tractament diferenciat:  
- Unitat d'Execució Almaig 1a.  
- Unitat d'Execució Almaig 1d.  
- Unitat d'Execució Almaig 2.  
- Unitat d'Execució Germanies 1.  
- Unitat d'Execució Germanies 2.2  
c) Actuacions sense previsió temporal de desenvolupament, la regulació concreta de les quals s'ha de posposar a un moment posterior, proper a la seva programació:  
- Unitat d'Execució Nova Glorieta.  
- Zona del municipi d'Agullent.  
  
Consultes prèvies  
De conformitat amb l'article 51.3 del TRLOTUP, no cal efectuar consulta prèvia quan es tracte de modificacions puntals que regulen aspectes parcials del Pla que es modifique.  
  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
Conclusions  
Analitzat l'esborrany de modificació del Pla especial d'infraestructura elèctrica àrees Llombo - Germanies podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
Proposem, per tant, resoldre favorablement l'informe ambiental i territorial estratègic.»  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla Especial d'Infraestructures elèctriques en les àrees del Llombo i Germanies d'Ontinyent.  
  
Segon  
Continuar la tramitació del Pla especial d'infraestructures elèctriques en les àrees del Llombo i Germanies d'Ontinyent.  
  
Tercer  
Indicar que segons estableix l'article 53.7 de la TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 53.8 de la TRLOTUP.»  
  
  
Ontinyent, 28 d'octubre de 2022.- L'alcalde: Jorge Rodríguez Gramage.